stanford-oval/wikipedia huggingface dataset:
ตำบลอ่างทอง

ตำบลอ่างทอง อาจหมายถึง
ตำบลอ่างทอง อำเภอทับสะแก จังหวัดประจวบคีรีขันธ์
ตำบลอ่างทอง อำเภอเชียงคำ จังหวัดพะเยา
ตำบลอ่างทอง อำเภอบรรพตพิสัย จังหวัดนครสวรรค์
ตำบลอ่างทอง อำเภอเมืองกำแพงเพชร จังหวัดกำแพงเพชร
ตำบลอ่างทอง อำเภอเมืองราชบุรี จังหวัดราชบุรี
ตำบลอ่างทอง อำเภอเกาะสมุย จังหวัดสุราษฎร์ธานี
ตำบลอ่างทอง อำเภอศรีนครินทร์ จังหวัดพัทลุง
ดับเบิลยูดับเบิลยูอี เพอร์ฟอร์มเมนซ์ เซ็นเตอร์

| --- | --- |

ก่อตั้ง: 12 กรกฎาคม ค.ศ. 2013
ผู้ก่อตั้ง: ดับเบิลยูดับเบิลยูอี 
สำนักงานใหญ่: 5055 Forsyth Commerce Rd ออร์แลนโด ,รัฐฟลอริดา, สหรัฐอเมริกา
บุคลากรหลัก: วินซ์ แม็กแมน (ประธานกรรมการและ ประธานกรรมการบริหาร WWE) ทริปเปิล เอช (ผู้พัฒนา; ประธานกรรมการฝ่ายปฏิบัติการ WWE)
บริษัทแม่: ดับเบิลยูดับเบิลยูอี
ดับเบิลยูดับเบิลยูอี เพอร์ฟอร์มเมนซ์ เซ็นเตอร์ เป็นโรงเรียนฝึกมวยปล้ำอาชีพอย่างเป็นทางการของ ดับเบิลยูดับเบิลยูอี เช่นเดียวกับ การฝึก ,วิทยาศาสตร์การกีฬา และกีฬาสิ่งอำนวยความสะดวกทางการแพทย์ ตั้งอยู่ในออร์แลนโด ,รัฐฟลอริดา และก่อตั้งเมื่อวันที่ 12 กรกฎาคม ค.ศ. 2013 ซึ่งไม่ได้เปิดให้กับประชาชนทั่วไป
เบื้องหลัง

The Performance Center เป็นบ้านของการฝึกเพื่อพัฒนาทักษะมวยปล้ำของ ดับเบิลยูดับเบิลยูอี ,ดับเบิลยูดับเบิลยูอี เอ็นเอ๊กซ์ที สถานที่ปกคลุมด้วยพื้นที่ 26,000 ตารางฟุตและรวมถึง 7 เวทีมวยปล้ำฝึก
การเข้าร่วมพิธีเปิดโดยมี พอล "ทริปเปิล เอช" เลเวสก์ รองประธานผู้บริหารอาวุโสด้านความสัมพันธ์ของนักมวยปล้ำและการจัดแสดงของ WWE ,สเตฟานี แม็กแมน รองประธานผู้บริหารฝ่ายเขียนบท ,เคน โกลด์สโตน ประธานกรรมการฝ่ายปฏิบัติการของ Full Sail University ,John P. Saboor รองประธานอาวุโสฝ่ายกิจกรรมพิเศษของ WWE และริค สก็อตต์ ผู้ว่าการรัฐฟลอริดา สก็อตต์กล่าวว่า "ผมรักทุกคนที่จะนำงานให้กับรัฐของเรา พวกเขามีความสามารถทั้งหมดนี้ได้ที่นี่ ทุกคน, เมื่อพวกเขามาที่นี่เพื่อทำงานที่นี่พวกเขาต้องการที่จะอยู่ที่นี่ งานทุกอย่างเป็นสิ่งที่สำคัญ
ดูเพิ่ม

สถานีย่อยมวยปล้ำอาชีพ
ดับเบิลยูดับเบิลยูอี เอ็นเอ๊กซ์ที
ดับเบิลยูซีดับเบิลยู พาวเวอร์แพลนต์
โทโฮโปรเจกต์

ตัวอย่างภาพเกมในโทโฮโยโยมุ
โทโฮโปรเจกต์ หรือ โทโฮ (ญี่ปุ่น: 東方プロジェクト; โรมาจิ: Tōhō Project) เป็นชื่อเกมแนวชูตเอ็มอัป สร้างขึ้นโดย Zun Soft หรือ ชางไฮอลิสเก็นกาคุดัน (上海アリス幻樂団) ปัจจุบันมีชื่อเสียงและมีผู้ติดตามเป็นจำนวนมากในประเทศญี่ปุ่น ลักษณะเด่นของเกมในตระกูลโทโฮคือความยากในการหลบลูกกระสุน กำแพงกระสุนที่สวยงาม และตัวละครจำนวนมากซึ่งมีความน่ารักและเสน่ห์ที่เป็นเอกลักษณ์
ผู้ติดตามโทโฮโปรเจกต์ได้สร้างผลงานต่าง ๆ ออกมาเป็นจำนวนมาก ไม่ว่าจะเป็นโดจินชิ นิยาย ดนตรีประกอบเกมที่เรียบเรียงใหม่ เกมเลียนแบบ หรือเกมแนวอื่นที่ใช้ตัวละครของโทโฮโปรเจกต์ นอกจากนี้ทางชางไฮอลิสเองยังได้ร่วมมือกับศิลปินคนอื่นเขียนนิยายหนึ่งเรื่อง หนังสือการ์ตูนหนึ่งเรื่อง และหนังสืออ่านเล่นอีกหนึ่งเล่มที่มีเนื้อหาเกี่ยวกับโลกของโทโฮโปรเจกต์อีกด้วย
เกมสำหรับเครื่อง PC-98

เกมของโทโฮโปรเจกต์ห้าเกมแรกถูกสร้างขึ้นมาสำหรับเครื่องคอมพิวเตอร์ส่วนบุคคลตระกูล PC-9801 ผู้ใช้เครื่องพีซีสามารถเล่นเกมเหล่านี้ได้โดยใช้โปรแกรมจำลองการทำงานของเครื่อง PC-98เกมในชุดนี้จัดจำหน่ายระหว่างปี พ.ศ. 2539 ถึง พ.ศ. 2541 ซึ่งเป็นช่วงที่เครื่อง PC-98 กำลังเสื่อมความนิยมลง ดังนั้นเกมจึงไม่ค่อยได้รับนิยมในหมู่นักเล่นเกมเท่าไหร่นัก ผู้สร้างเกมใช้ชื่อ Zun Soft เป็นชื่อเซอร์เคิลเวลาจำหน่ายเกมในงานคอมิเก็ต
เกมสำหรับเครื่อง PC-98 > โทโฮเรย์อิเด็น ～ การตอบสนองอย่างรุนแรงต่อผู้สวดภาวนา                                                    (東方靈異伝 ～ Highly Responsive to Prayers) Touhou 1

จัดจำหน่ายเมื่อ พ.ศ. 2539 เป็นเกมเลียนแบบอาร์คานอยด์ ผู้เล่นเกมสวมบทบาทเป็น ฮาคุเรย์ เรย์มุ ซึ่งเป็นตัวเอกของเกมทุกภาค
เกมสำหรับเครื่อง PC-98 > โทโฮฟูวมะโรคุ ～ เรื่องราวของดินแดนมหัศจรรย์แห่งตะวันออก                                               (東方封魔録 ～ Story of Eastern Wonderland) Touhou 2

จัดจำหนายในงานคอมมิคมาเก็ต ฤดูร้อน พ.ศ. 2540 เป็นเกมชูตติ้งสองมิติแนวตั้งเกมแรกในโทโฮโปรเจกต์ คิริซาเมะ มาริสะ ตัวละครหลักอีกตัวของเรื่องปรากฏตัวเป็นครั้งแรกในเกมนี้ ในฐานะรองหัวหน้าใหญ่
เกมสำหรับเครื่อง PC-98 > โทโฮมุจิคู ～ ภาพมายาแห่งความฝันอันเลือนราง                                                                     (東方夢時空 ～ Phantasmagoria of Dimensional Dreams) Touhou 3

จัดจำหนายในงานคอมมิคมาเก็ต ฤดูหนาว พ.ศ. 2540 เป็นเกมชูตติ้งสองมิติแบบต่อสู้ที่ผู้เล่นสองคนแข่งกันเอาชีวิตรอดจากกำแพงลูกกระสุนคล้ายกับ ทวิงเกิล สตาร์ สไปรท์ส
เกมสำหรับเครื่อง PC-98 > โทโฮเก็นโซเคียว ～ เรื่องราวของดินแดนบัวบาน                                                                       (東方幻想郷 ～ Lotus Land Story) Touhou 4

จัดจำหนายในงานคอมมิคมาเก็ต ฤดูร้อน พ.ศ. 2541 เป็นเกมชูตติ้งสองมิติแนวตั้งเหมือนภาคที่สอง มีการเพิ่มการทำให้ตัวละครเคลื่อนช้าลงเมื่อกดปุ่มค้าง ซึ่งเป็นกลไกของเกมที่คงมาจนถึงปัจจุบัน
เกมสำหรับเครื่อง PC-98 > โทโฮไคคิดัน ～ จตุรัสเวทย์มนตร์                                                                                            (東方怪綺談 ～ Mystic Square) Touhou 5

จัดจำหนายในงานคอมมิคมาเก็ต ฤดูร้อน พ.ศ. 2541 เป็นเกมชูตติ้งสองมิติแนวตั้งเหมือนภาคที่สองและภาคที่สี่ ในภาคนี้เพิ่มตัวละครที่ผู้เล่นสามารถเล่นได้ 2 ตัว ได้แก่ มิมะ และ ยูว์กะ คาซามิ ซึ่งเป็นหัวหน้าใหญ่ของโทโฮฮามาคุโรและโทโฮเก็นโซเคียวตามลำดับ
เกมสำหรับระบบปฏิบัติการวินโดวส์

ในปี พ.ศ. 2545 เซอร์เคิล Zun Soft ได้เปลี่ยนชื่อเป็น "ชางไฮอลิสเก็นกาคุดัน" และได้เริ่มสร้างเกมในโทโฮซีรี่ยส์อีกครั้ง โดยเปลี่ยนระบบจากเครื่อง PC-98 มาเป็นพีซีภายใต้ระบบปฏิบัติการวินโดวส์ ทำใหคุณภาพของภาพและเสียงดนตรีประกอบดีขึ้นมาก
เกมสำหรับระบบปฏิบัติการวินโดวส์ > โทโฮโคมะเคียว ～ การแสดงตนของมารแดง                                                                           (東方紅魔郷 ～ Embodiment of Scarlet Devil) Touhou 6

จัดจำหน่ายในงานคอมมิคมาเก็ต ฤดูร้อน พ.ศ. 2545 เป็นเกมชูตติ้งสองมิติแนวตั้งเหมือนโทโฮฮามาโรคุ ผู้เล่นสามารถเลือกเล่นเป็น ฮาคุเรย์ เรย์มุ หรือ คิริซาเมะ มาริสะ ซึ่งเดินทางไปปราบปีศาจสีเลือด (the Scarlet Devil) ซึ่งปล่อยหมอกสีแดงลึกลับที่ปกคลุมเก็นโซเคียว (ดินแดนซึ่งเป็นฉากของเกม) จนทำให้ผู้อยู่อาศัยมองไม่เห็นพระอาทิตย์
เกมสำหรับระบบปฏิบัติการวินโดวส์ > โทโฮโยโยมุ ～ ซากุระบานสะพรั่งไร้ที่ติ                                                                                   (東方妖々夢 ～ Perfect Cherry Blossom) Touhou 7

จัดจำหน่ายในงานคอมมิคมาเก็ต ฤดูร้อน พ.ศ. 2546 เป็นเกมชูตติ้งสองมิติแนวตั้งเหมือนโทโฮฮามาโรคุ ผู้เล่นสามารถเล่นเป็น ฮาคุเรย์ เรย์มุ, คิริซาเมะ มาริสะ, หรือ อิซาโยอิ ซาคุยะ ซึ่งเป็นหัวหน้าด่านที่ห้าของโทโฮโคมะเคียว โดยเนื้อเรื่องเล่าถึงการผจญภัยของตัวละครทั้งสามเพื่อสืบหาสาเหตุของความผิดปกติของฤดูกาล ที่ทำใหอากาศในเก็นโซเคียวยังหนาวเหน็บเหมือนฤดูหนาวแม้จะย่างเข้าเดือนพฤษภาคมแล้ว
เกมสำหรับระบบปฏิบัติการวินโดวส์ > โทโฮเอยะโช ～ ราตรีที่ไม่สิ้นสุด                                                                                             (東方永夜抄 ～ Imperishable Night) Touhou 8

จัดจำหน่ายในงานคอมิเก็ต ฤดูร้อน พ.ศ. 2547 เป็นเกมชูตติ้งสองมิติแนวตั้งเหมือนโทโฮฮามาโรคุ ผู้เล่นสามารถเลือกบังคับทีมซึ่งประกอบด้วยตัวละครทีมละสองตัวทั้งหมด 4 ทีม โดยมี ฮาคุเรย์ เรย์มุ ร่วมทีมกับ ยาคุโมะ ยูคาริ, คิริซาเมะ มาริสะ ร่วมทีมกับ อลิส มาร์กาทรอย จากโทโฮโยโยมุ, ซาคุยะ อิซาโยอิ ร่วมทีมกับ เรมิเลีย สคาร์เล็ต จากโทโฮโคมะเคียว, และ คอนปาคุ โยวมุ ร่วมทีมกับ ไซเกียวจิ ยูยูโกะ ตัวละครสองตัวของทีมสุดท้ายนั้นเป็นหัวหน้าของด่านที่ห้าและด่านที่หกของโทโฮโยโยมุ ตามลำดับ ในเนื้อเรื่อง ตัวละครทีมที่ผู้เล่นเลือกจะพยายามสืบหาสาเหตุที่พระจันทร์ที่มองเห็นจากเก็นโซเคียวถูกสับเปลี่ยนเป็นพระจันทร์ปลอมที่จะไม่สว่างเต็มดวง
เกมสำหรับระบบปฏิบัติการวินโดวส์ > โทโฮคาเอซึกะ ～ ภาพมายาแห่งทัศนียบุปผา                                                                          (東方花映塚 ～ Phantasmagoria of Flower View) Touhou 9

จัดจำหน่ายในงานคอมมิคมาเก็ต ฤดูร้อน พ.ศ. 2548 เป็นเกมชูตติ้งสองมิติแบบต่อสู้หมือนโทโฮมุจิคู โดยมีตัวละครให้ผู้เล่นเลือกใช้ถึง 16 ตัว เนื้อเรื่องของเกมเกี่ยวกับเหตุการณ์ที่ดอกไม้ในเก็นโซเคียวเบ่งบานสะพรั่งผิดฤดูกาล
เกมสำหรับระบบปฏิบัติการวินโดวส์ > โทโฮบุงกะโช ～ ถ่ายกระสุน                                                                                                   (東方文花帖 ～ Shoot the Bullet) Touhou 9.5

จัดจำหน่ายในงานคอมมิคมาเก็ต ฤดูหนาว พ.ศ. 2548 เป็นเกมชูตติ้งสองมิติแนวตั้งที่ผู้เล่นต้องหลบลูกกระสุนและ "ถ่ายภาพ" ของหัวหน้าด่าน โดยผู้เล่นบังคับ ชาเมมารุ อายะ นักข่าวของเก็นโซเคียวซึ่งต้องการถ่ายภาพตัวละครของเกมในโทโฮโปรเจกต์ที่ผ่าน ๆ มาเพื่อลงหนังสือพิมพ์ของตน
เกมสำหรับระบบปฏิบัติการวินโดวส์ > โทโฮฟูจินโรคุ ～ ขุนผาแห่งศรัทธา                                                                                         (東方風神録　～ Mountain of Faith) Touhou 10

จัดจำหน่ายในงานคอมมิคมาเก็ต ฤดูร้อน พ.ศ. 2548 เป็นเกมชูตติ้งสองมิติแนวตั้ง เนื้อเรื่องของเกมเกี่ยวกับความศรัทธาของศาลเจ้าน้อยลง เนื่องจากมีศาลเจ้าใหม่เพิ่มขึ้นมา
เกมสำหรับระบบปฏิบัติการวินโดวส์ > โทโฮฮิโซวเทน ～ บทเพลงแห่งภูมิอากาศสีแดงฉาน                                                                 (東方緋想天 ～ Scarlet Weather Rhapsody) Touhou 10.5

จัดจำหน่ายในงานคอมมิคมาเก็ตวันที่ 17-19 สิงหาคม พ.ศ. 2550 และเวอร์ชั่นใหม่ได้ถูกจัดจำหน่ายใน 29 เมษายน 2551 และเวอร์ชั่นเต็มได้ถูกปล่อยลงในวันที่ 5 พฤษภาคม 2551 เกมนี้จะเป็นเกมโทโฮแนวต่อสู้คล้ายกับโทโฮซุยมุโซ และยังได้มีการเพิ่มระบบสภาพอากาศเข้ามาในเกม ซึ่งจะทำให้บางอย่างเกี่ยวกับพลังของตัวละครเปลี่ยนไป
เกมสำหรับระบบปฏิบัติการวินโดวส์ > โทโฮจิเร็ยเด็น ～ ความเชื่อว่ามีวิญญาณอยู่ใต้พื้นพิภพ                                                            (東方地霊殿　～ Subterranean Animism) Touhou 11

จัดจำหน่ายในงานคอมมิคมาเก็ตวันที่ 15–17 สิงหาคม พ.ศ. 2551 เป็นเกมชูตติ้งสองมิติแนวตั้งเหมือนโทโฮฟูจินโรคุ เนื้อเรื่องของเกมเกี่ยวกับหลุมหลุมหนึ่งที่มีความร้อนออกมาสูง แล้วมีวิญญาณจากใต้ภพขึ้นมาสู่พื้นโลก
เกมสำหรับระบบปฏิบัติการวินโดวส์ > โทโฮเซย์เร็นเซ็น ～ วัตถุมหัศจรรย์ที่ไม่แน่ชัด                                                                         (東方星蓮船 ～ Undefined Fantastic Object) Touhou 12

จัดจำหน่ายในงานคอมมิคมาเก็ตวันที่ 14-16 สิงหาคม พ.ศ. 2552 เป็นเกมชูตติ้งสองมิติแนวตั้งเหมือนโทโฮจิเร็ยเด็น เนื้อเรื่องของเกมเกี่ยวกับกลุ่มของผู้ที่นับถือท้าวเวสสุวรรณต้องการที่จะปลดผนึกแม่ชีศาสนาพุทธองค์หนึ่งโดยการเก็บยูเอฟโอหลากสีที่ร่อนอยู่ในอากาศ
ซีดีเพลงประกอบเกม

โฮไรนิงเงียว (蓬莱人形 ～ Dolls in Pseudo Paradise)
เร็นไดโนะยะเกียว (蓮台野夜行 ～ Ghostly Field Club)
เรคะกัคเซคิ (夢違科学世紀 ～ Changeability of Strange Dream)
蓬莱人形　～ Dolls in Pseudo Paradise
蓮台野夜行　～ Ghostly Field Club
違科学世紀　～ Changeability of Strange Dream
卯酉東海道　～ Retrospective 53 minutes
大空魔術　～ Magical Astronomy
未知の花　魅知の旅
鳥船遺跡　～ Trojan Green Asteroid
伊弉諾物質　～ Neo-traditionalism of Japan.
幺団の歴史　～ Akyu's Untouched Score
สินค้าอื่นที่เกี่ยวข้อง

โทโฮโครินโด (東方香霖堂 ~ Curiosity of Lotus Asia) เป็นนิยายแต่งโดย ZUN เจ้าของชางไฮอลิสเก็นกาคุดัน ตีพิมพ์เป็นครั้งแรกในนิตยสารคัลเลอร์ฟุลเพียวเกิร์ล ภายหลังย้ายไปตีพิมพ์ในแม็กกาซีนเอลฟิกส์ นอกจากนี้บางตอนของโทโฮโครินโดยังถูกเผยแพร่ทางอินเทอร์เน็ตทางเว็บไซต์เอลนาวิ เก็บถาวร 2008-12-19 ที่ เวย์แบ็กแมชชีน เนื้อเรื่องถูกเล่าผ่านสายตาของ โมริจิกะ รินโนสุเกะ เจ้าของร้านขายของเก่าในเก็นโซเคียว ซึ่งเป็นตัวละครชายคนแรกในโทโฮโปรเจกต์
โทโฮซังเก็ตสึเซ (東方三月精 ~ Eastern and Little Nature Deity) เป็นมังงะตีพิมพ์ในนิตยสารคอมพ์เอซ มีเนื้อหาเกี่ยวกับนางฟ้าสามตนที่ชอบกลั่นแกล้งผู้มาเยี่ยมศาลเจ้าของเรมุ เนื้อเรื่องเขียนโดย ZUN และวาดภาพโดยมัตสึคุระ เนมุ ในเดือนพฤษภาคม พ.ศ. 2549 มัตสึคุระเลิกวาดภาพไปด้วยเหตุผลทางสุขภาพ ฮิราซากะ มาโคโตะ มารับช่วงเป็นศิลปินต่อหลัง และชื่อภาษาอังกฤษของมังงถูกเปลี่ยนเป็น Strange and Bright Nature Deity
โทโฮุบุงกะโช (東方文花帖 ~ Bohemian Archive in Japanese Red) เป็นหนังสืออ่านเล่น ซึ่งประกอบบทความในหนังสือพิมพ์ของชาเมมารุ อายะ, บทสัมภาษณ์ ZUN, และการ์ตูนโดจินชิจำนวนหนึ่ง นอกจากนี้ยังมีซีดีรอมบรรจุเพลงประกอบเกมอีกสามเพลง และเวอร์ชันทดลองของโทโอคาเอสึกะ
โทโฮชิโคบานะ (東方紫香花 ~ Seasonal Dream Vision) เป็นหนังสือรวมโดจินชิของโทโฮโปรเจกต์ ตีพิมพ์โดยโทระ โนะ อานะ ภายในเล่มยังมีบทความเกี่ยวกับเก็นโซเคียวโดย ZUN และมีซีดีเพลงประกอบเกมเป็นของแถม
โทโฮกุมอนชิคิ (東方求聞史紀 ~ Perfect Memento in Strict Sense) เป็นหนังสือรวมประวัติศาสตร์ของเก็นโซเคียว เล่าผ่านประสบการณ์ของฮิเอดะ โนะ อะคิว มีกำหนดวางจำหน่ายในเดือนธันวาคม พ.ศ. 2549 ตีพิมพ์โดยอิจิจินฉะ
โทโฮซุยมุโซ (東方萃夢想　～ Immaterial and Missing Power) เป็นเกมต่อสู้ซึ่งสร้างโดยทาโซกาเระฟรอนเทียร์ โดยได้รับความช่วยเหลือจาก ZUN
ตัวละคร > ตัวละครหลัก > เกมสำหรับระบบปฏิบัติการวินโดวส์ > ตัวละครเอก (ผู้แก้ไขเหตุการณ์)

ฮาคุเรย์ เรย์มุ
คิริซาเมะ มาริสะ
อิซาโยอิ ซาคุยะ
คอนปาคุ โยวมุ
เรซิน อุดงเกน อินาบะ
ตัวละคร > ตัวละครหลัก > เกมสำหรับระบบปฏิบัติการวินโดวส์ > โทโฮโคมะเคียว > ตัวละครใหม่

รูเมีย
ไดโยว์เสะ
ชิรุโนะ (เชิร์โน) หรือ เซิรโน, เชียร์ไน่, เคอร์โน, ชาร์โน
หง เหม่ยหลิง
โคอะคุมะ
พัทชูริ โนว์เลจ
อิซาโยอิ ซาคุยะ
เรมิเลีย สคาร์เล็ต
ฟลันดร์ สคาร์เล็ต
ตัวละคร > ตัวละครหลัก > เกมสำหรับระบบปฏิบัติการวินโดวส์ > โทโฮโคมะเคียว > ตัวละครเดิม

ฮาคุเรย์ เรย์มุ
คิริซาเมะ มาริสะ
ตัวละคร > ตัวละครหลัก > เกมสำหรับระบบปฏิบัติการวินโดวส์ > โทโฮโยโยมุ > ตัวละครใหม่

เลทตื้ ไวท์ร็อค
ยาคุโมะ เฉิน
อลิส มาร์กาทรอย
เมอร์ลิน ปริซึมริฟเวอร์
ลิริคก้า ปริซึมริฟเวอร์
ลุนาสะ ปริซึมริฟเวอร์
คอนปาคุ โยวมุ
ไซเกียวจิ ยูยูโกะ
ยาคุโมะ รัน
ยาคุโมะ ยูคาริ
ตัวละคร > ตัวละครหลัก > เกมสำหรับระบบปฏิบัติการวินโดวส์ > โทโฮโยโยมุ > ตัวละครเดิม

ฮาคุเรย์ เรย์มุ
คิริซาเมะ มาริสะ
อิซาโยอิ ซาคุยะ
ตัวละคร > ตัวละครหลัก > เกมสำหรับระบบปฏิบัติการวินโดวส์ > โทโฮเอยะโช > ตัวละครใหม่

ไนท์บัก วริกเกิล
ลอเรเลย์ มิสเตีย
คามิชิราซาวา เคย์นี
เรซิน อุดงเกน อินาบะ
อินาบะ เทอิ หรือ อินาบะ เทวี
ยาโกะโคโระ เอริน
โฮไรซัง คางูยะ
ฟูจิวาระ โนะ โมโคะ หรือ ฮูซิวาระ โนะ โมโคะ
ตัวละคร > ตัวละครหลัก > เกมสำหรับระบบปฏิบัติการวินโดวส์ > โทโฮเอยะโช > ตัวละครเดิม

ฮาคุเรย์ เรย์มุ
ยาคุโมะ ยูคาริ
ยาคุโมะ รัน
คิริซาเมะ มาริสะ
อลิส มาร์กาทรอย
อิซาโยอิ ซาคุยะ
เรมิเลีย สคาร์เล็ต
คอนปาคุ โยวมุ
ไซเกียวจิ ยูยูโกะ
ตัวละคร > ตัวละครหลัก > เกมสำหรับระบบปฏิบัติการวินโดวส์ > โทโฮคาเอซึกะ > ตัวละครใหม่

เมดิซิน เมลังโคลี่
ชาเมมารุ อายะ
โอโนะสึกะ โคมาจิ
เอกิ ชิกิ, ยามะฌานาดู
ยูว์กะ คาซามิ
ตัวละคร > ตัวละครหลัก > เกมสำหรับระบบปฏิบัติการวินโดวส์ > โทโฮคาเอซึกะ > ตัวละครเดิม

ฮาคุเรย์ เรย์มุ
คิริซาเมะ มาริสะ
อิซาโยอิ ซาคุยะ
เรซิน อุดงเกน อินาบะ
ชิรุโนะ (เชิร์โน)
เมอร์ลิน ปริซึมริฟเวอร์
ลิริคก้า ปริซึมริฟเวอร์
ลุนาสะ ปริซึมริฟเวอร์
ลอเรเลย์ มิสเตีย
อินาบะ เทอิ หรือ อินาบะ เทวี
แหล่งข้อมูลอื่น

! Touhou wikipedia Thai ! (by Sabre) เก็บถาวร 2008-08-05 ที่ เวย์แบ็กแมชชีน (ไทย)
เว็บไซต์อย่างเป็นทางการของชางไฮอลิสเก็นกาคุดัน (ญี่ปุ่น)
กระดานสนทนาของผู้ติดตามที่พูดภาษาอังกฤษ (อังกฤษ)
วิกิภาษาอังกฤษเกี่ยวกับโทโฮโปรเจกต์ (อังกฤษ)
วิกิภาษาญี่ปุ่นเกี่ยวกับโทโฮโปรเจกต์ (ญี่ปุ่น)
เว็บไซต์ผู้สร้างโทโฮซุยมุโซ (ญี่ปุ่น)
กระดานรูปโทโฮ (อังกฤษ)
ชิกิ คูโรเอดะ

| --- | --- |

ข้อมูลส่วนบุคคล
วันเกิด:  (1992-01-08) 8 มกราคม ค.ศ. 1992 (32 ปี) โออิตะ จังหวัดโออิตะ ประเทศญี่ปุ่น
ส่วนสูง: 1.61 เมตร (5 ฟุต 3 1⁄2 นิ้ว)
น้ำหนัก: 55 กิโลกรัม (121 ปอนด์)
ข้อมูลทีม
ทีมปัจจุบัน: ไอซังเรซิงทีม
บทบาท: ผู้ขับ
ประเภทนักจักรยาน: สปรินเตอร์
ทีมอาชีพ
2014–2015: นิงปง-วินิ แฟนตินิ
2016–: ไอซังเรซิงทีม
 
ชิกิ คูโรเอดะ (ญี่ปุ่น: 黒枝 士揮; โรมาจิ: Kuroeda Shiki; เกิด 8 มกราคม ค.ศ. 1992 –) นักแข่งจักรยานชาวญี่ปุ่น เขาได้รับรางวัลครั้งแรกในการแข่งขันทัวร์เดอฮอกไกโด ในปี ค.ศ. 2012 ขณะที่ยังเป็นนักศึกษาในสถาบันการออกกำลังกายและกีฬาในคาโนยะ เขาได้เข้าร่วมทีมนิงปง-วินิ แฟนตินิ ในฤดูกาล 2014 และเขาได้ย้ายไปทีมโปรคอนติเนนทอล เริ่มต้นในฤดูกาล 2015
แหล่งข้อมูลอื่น

黒枝士揮(Pro Cycling Status)
NIPPO-Vini Fantini-De Rosa ライダー紹介  เก็บถาวร 2015-02-28 ที่ เวย์แบ็กแมชชีน
鹿屋体育大学自転車競技部メンバー
ตาที่สาม

ตามความเชื่อในรหัสยลัทธิและคุยหลัทธิ ตาที่สาม ไม่ใช่ตาเนื้อ แต่เป็นตาภายในที่ทำให้เห็นสิ่งเหนือปกติวิสัย แสดงถึงการรับรู้ระดับสูงในทางจิตวิญญาณ และเป็นสัญลักษณ์ของการรู้แจ้ง รวมถึงการหยั่งรู้พิเศษ เช่น การเห็นนิมิต ตาทิพย์ รู้เหตุการณ์ต่าง ๆ ล่วงหน้า เป็นต้น
ศาสนาฮินดู

บทความหลัก: อาชญา
ในศาสนาฮินดูถือว่า อาชญาจักระ (आज्ञा चक्र) คือตาที่สาม เป็นจักระแห่งจิต คือดวงตาแห่งพุทธิปัญญา มนุษย์มองเห็นสิ่งต่าง ๆ ได้ในความฝันก็โดยอาศัยอาชญาจักระนี้ และพลังงานทางจิตวิญญาณจากสิ่งแวดล้อมจะเข้ามาในร่างกายผ่านจักระนี้ด้วย
อาชญาจักระยังเป็นจุดบรรจบของนาฑิทั้งสามก่อนจะไหลขึ้นสู่สหัสราระซึ่งเป็นจักระสูงสุด ผู้ปฏิบัติโดยเพ่งที่จักระนี้จะสามารถพ้นจากทวิภาวะได้
ลัทธิอนุตตรธรรม

ลัทธิอนุตตรธรรมเรียกตำแหน่งตาที่สามว่าจุดญาณทวาร (จีน: 玄關竅) เชื่อว่าวิญญาณจะเข้าออกร่างกายผ่านทางประตูนี้ และเป็นทางเดียวที่วิญญาณจะใช้ผ่านเพื่อกลับคืนสู่สวรรค์ซึ่งถือเป็นบ้านเกิดของวิญญาณทุกดวง ลัทธินี้ยังเชื่อว่าตำแหน่งจุดญาณทวารถูกปิดเป็นความลับสวรรค์มาแต่โบราณ แม้แต่ผีสางเทวดาก็ไม่รู้ แต่อริยชนผู้บรรลุแล้วในอดีตได้แสดงเป็นปริศนาไว้ในคัมภีร์ต่าง ๆ
ลัทธิอนุตตรธรรมเชื่อว่าเฉพาะผู้ได้รับอาณัติแห่งสวรรค์จากพระแม่องค์ธรรมเท่านั้นที่จะเปิดจุดญาณทวารได้ การเจิมเปิดจุดญาณทวารจะกระทำในพิธีถ่ายทอดเบิกธรรม (จีน: 辦道禮節 ปั้นเต้าหลี่เจี๋ย) ซึ่งดำเนินพิธีเป็นความลับ ไม่เปิดเผยให้คนนอกรับรู้ ผู้ที่รู้แล้วห้ามนำไปบอกต่อ เพราะเชื่อว่าจะถูกสิ่งศักดิ์สิทธิ์ลงโทษ
ดับเบิลยูดับเบิลยูอี เลเจนด์สออฟเรสเซิลเมเนีย

| ดับเบิลยูดับเบิลยูอี เลเจนด์สออฟเรสเซิลเมเนีย WWE Legends of WrestleMania |
| --- | --- |
ภาพตัวละครเกม ดับเบิลยูดับเบิลยูอี เลเจนด์สออฟเรสเซิลเมเนีย รูป อ็องเดรเดอะไจแอนต์, ฮัลค์ โฮแกน, "สโตนโคลด์" สตีฟ ออสติน, เดอะ ร็อก, จิมมี ฮาร์ต และ บ็อบบี ฮีแนน
ผู้พัฒนา: Yuke's
ผู้จัดจำหน่าย: THQ
เครื่องเล่น: PlayStation 3 Xbox 360 iPhone/iPod Touch
วางจำหน่าย: 
แนว: Professional wrestling Fighting
รูปแบบ: Single-player Multiplayer Multiplayer online
ดับเบิลยูดับเบิลยูอี เลเจนด์สออฟเรสเซิลเมเนีย เป็นวิดีโอเกมที่ผลิตโดย Yuke's โดยนำตัวละครของนักมวยปล้ำ WWE มาต่อสู้กัน โดยภาคที่ได้วางจำหน่ายในรูปแบบ เพลย์สเตชัน 3 ,ไอโฟน ,ไอพอดทรัช และ เอกซ์บอกซ์ 360  โดยจำหน่ายเมื่อเดือนมีนาคม 2009 ในช่วงเรสเซิลเมเนีย ครั้งที่ 25 เป็นเกมที่เกี่ยวกับตำนานนักมวยปล้ำในยุค 1980-1990 และเกมนี้มีการใช้โลโก้คลาสสิกของ ดับเบิลยูดับเบิลยูอี
ดูเพิ่ม

ดับเบิลยูดับเบิลยูอี (วิดีโอเกมซีรีส์)
แหล่งข้อมูลอื่น

Official website เก็บถาวร 2010-12-23 ที่ เวย์แบ็กแมชชีน
Legends of WrestleMania at WWE.com เก็บถาวร 2012-05-25 ที่ เวย์แบ็กแมชชีน
WWE Legends of WrestleMania (PS3) เก็บถาวร 2008-05-10 ที่ เวย์แบ็กแมชชีน | (Xbox 360)  at IGN
WWE Legends of WrestleMania (PS3) | (Xbox 360)  at GameSpot
ชิการะ ฮาชิโมโตะ

| ชิการะ ฮาชิโมโตะ |
| --- | --- |
เกิด: 21 พฤศจิกายน พ.ศ. 2524
ชิการะ ฮาชิโมโตะ (ญี่ปุ่น: 橋本 力; โรมาจิ: Hashimoto Chikara) นักมวยสากลชาวญี่ปุ่น เกิดเมื่อ 21 พฤศจิกายน พ.ศ. 2524 ที่จังหวัดมิยาซากิ ประเทศญี่ปุ่น สถิติการชก 26 ครั้ง ชนะ 22 (น็อค 9) แพ้ 4
เกียรติประวัติ

ชิง 9 มิถุนายน 2547 ชนะคะแนน หนองคาย ปฐวิกรณ์ยิม
เสียแชมป์ 27 ตุลาคม 2547 แพ้คะแนน เพชรคลองไผ่ ส.ธารทิพย์
ชูพงศ์ ถี่ถ้วน

| ชูพงศ์ ถี่ถ้วน |
| --- | --- |

เกิด: 28 กุมภาพันธ์ พ.ศ. 2495 (72 ปี) จังหวัดพังงา, ประเทศไทย
ศิษย์เก่า: โรงเรียนช่างก่อสร้างอุเทนถวาย
ส่วนสูง: 1.85 เมตร (6 ฟุต 1 นิ้ว)
พรรคการเมือง: ความหวังใหม่
ชูพงศ์ ถี่ถ้วน เป็นนักเคลื่อนไหวทางการเมืองในต่างประเทศ อดีตนักการเมืองชาวไทย เลขาธิการศูนย์กลางประชาชนแห่งประเทศไทยและประธานชมรมคนรู้ใจ ปัจจุบันมีชื่อในกลุ่มผู้ถูกเรียกให้ไปรายงานตัวต่อ คสช. และถูกออกหมายจับ ในฐานะผู้ที่ไม่ไปรายงานตัวคดีมาตรา 112 เขาย้ายไปอยู่ที่ประเทศฝรั่งเศสตั้งแต่ พ.ศ. 2563 เป็นต้นมา
ประวัติ

ชูพงศ์ ถี่ถ้วน เกิดเมื่อวันที่ 28 กุมภาพันธ์ พ.ศ. 2495 ที่อำเภอตะกั่วทุ่ง จังหวัดพังงา จบการศึกษาระดับชั้นมัธยมศึกษาตอนต้นจากโรงเรียนดีบุกพังงาวิทยายน และจบโรงเรียนช่างก่อสร้างอุเทนถวาย สาขาเทคโนโลยีสถาปัตยกรรม
ชูพงศ์ ถี่ถ้วน เป็นเคลื่อนไหวด้านแรงงาน สมาชิกสหภาพรัฐวิสาหกิจแห่งประเทศไทย ซึ่งร่วมกับทนง โพธิ์อ่าน สมศักดิ์ โกศัยสุข และเป็นอดีตประธานสหภาพแรงงานประปาส่วนภูมิภาค โดยชูพงศ์ ถี่ถ้วน ได้รับการแต่งตั้งจากรัฐมนตรีว่าการกระทรวงมหาดไทย ให้เป็นกรรมการฝ่ายลูกจ้าง เมื่อวันที่ 2 มกราคม พ.ศ. 2528 และได้ลาออกจากกรรมการแรงงานสัมพันธ์ฝ่ายลูกจ้าง เมื่อวันที่ 24 มิถุนายน พ.ศ. 2528 และกลางปี พ.ศ. 2529 กลุ่มทนง โพธิ์อ่านมีความขัดแย้งกับกลุ่มนายชูพงศ์ ถี่ถ้วน ในเรื่องปัญหาการตีความสถานภาพของกรรมการสภาองค์การลูกจ้างแรงงานแห่งประเทศไทย
บทบาทการเมือง

ชูพงศ์ ถี่ถ้วน เคยเข้าสู่การเมืองโดยเป็นผู้สมัครเลือกตั้งเมื่อปี พ.ศ. 2539 ที่จังหวัดพังงา สังกัดพรรคความหวังใหม่ ซึ่งแข่งกับ จุรินทร์ ลักษณวิศิษฎ์ ผลปรากฏว่าฝ่ายหลังได้รับการเลือกตั้ง ต่อมาเป็นเลขาธิการประจำคณะกรรมาธิการแรงงาน (พ.ศ. 2544-2548) และเป็นคณะที่ปรึกษาประธานประจำคณะกรรมาธิการการพัฒนาการเมือง (พ.ศ. 2548-2549)
การเคลื่อนไหวทางสังคม > สภาปฏิวัติแห่งชาติ

ชูพงศ์ ถี่ถ้วน เป็นลูกศิษย์รุ่นแรกๆ ของประเสริฐ ทรัพย์สุนทร เจ้าของทฤษฎีปฏิวัติประชาธิปไตย ที่ยืนอยู่คนละด้านกับแนวทางชนบทล้อมเมืองของพรรคคอมมิวนิสต์แห่งประเทศไทยและได้มีส่วนร่วมในสภาปฏิวัติแห่งชาติ ซึ่งต่อถูกจับกุมด้วยข้อหาทำลายความมั่นคงแห่งชาติ พร้อมกับพวกรวม 14 คน
การเคลื่อนไหวทางสังคม > การประท้วงคมชัดลึก

ชูพงศ์ ถี่ถ้วนขึ้นเวทีม็อบแท็กซี่ที่ขนส่งหมอชิต โดยการชักชวนของไกรวัลย์ เกษมศิลป์ จนกลายเป็นแกนนำกลุ่มสมาพันธ์พิทักษ์ประชาธิปไตย ภายหลังย้ายสถานที่ชุมนุมจากหมอชิต มาสมทบกับกลุ่มของนายคำตา แคนบุญจันทร์ เลขาธิการสมัชชาคนจน
เมื่อเวลา 10.00 น. วันที่ 30 มีนาคม พ.ศ. 2549 กลุ่มคาราวานคนจน ที่เป็นกลุ่มที่นำหนังสือพิมพ์มาแสดงเป็นกลุ่มแรก บนเวทีปราศรัยสวนจตุจักร จำนวนนับพันคน นำโดย นายคำตา แคนบุญจันทร์ นายอรรถฤทธิ์ สิงห์ลอ นายชินวัฒน์ หาบุญพาด นายประยูร ครองยศ นายทองเจือ ชาติกิจเจริญ เป็นต้น เคลื่อนขบวนจากสวนจตุจักร มาชุมนุมหน้าอาคารอินเตอร์ลิงก์ทาวเวอร์ เพื่อประท้วงคมชัดลึก จากการนำเสนอข่าวประจำวันศุกร์ที่ 24 มีนาคม พ.ศ. 2549 ซึ่งกล่าวในทำนองว่า หากผู้รับสนองพระบรมราชโองการไม่รับผิดชอบในความผิดพลาดของพระราชกฤษฎีกาแล้ว จะให้ใครรับผิดชอบ ซึ่งทำให้ประชาชนฟ้องร้องดำเนินคดีต่อนายสนธิ และหนังสือพิมพ์คมชัดลึก เป็นจำนวนมาก ในหลายพื้นที่
เหตุการณ์ในครั้งนี้ สมาคมนักข่าวนักหนังสือพิมพ์แห่งประเทศไทย สมาคมนักข่าววิทยุและโทรทัศน์ไทย คณะกรรมการรณรงค์เพื่อการปฏิรูปสื่อ นักวิชาการ สื่อมวลชน รวมถึงนิสิต นักศึกษา ได้ยกย่องและให้กำลังใจในการแสดงความรับผิดชอบของหนังสือพิมพ์คมชัดลึก และประณามการกระทำของกลุ่มมวลชนบางกลุ่มที่เป็นเครื่องมือของฝ่ายการเมือง ในการคุกคามเสรีภาพของสื่อมวลชน
ต่อมาวันที่ 30 พฤศจิกายน พ.ศ. 2552 ศาลอาญากรุงเทพใต้พิพากษาจำคุก นายคำตา แคนบุญจันทร์ สมัชชาเกษตรรายย่อย , นายอรรถฤทธิ์ สิงห์ลอ เลขาธิการคาราวานคนจน , นายชูพงศ์ ถี่ถ้วน , นายธนวิชญ์ ปาละกะวงศ์ ณ อยุธยา แกนนำคาราวานคนจน , นายชินวัฒน์ หาบุญพาด แนวร่วม นปช. และ นายสำเริง อดิษะ แกนนำคาราวานคนจน เป็นจำเลยที่ 1-6 ในความผิดฐาน ร่วมกันตั้งแต่ 5 คนขึ้นไปข่มขืนใจผู้อื่นให้เกิดความหวาดกลัวว่าจะเกิดอันตรายต่อชีวิต ร่างกาย, กักขัง หน่วงเหนี่ยว และ พรบ.ควบคุมการโฆษณาด้วยเครื่องขยายเสียง พ.ศ. 2493 กรณีนำกลุ่มผู้ชุมนุมไปปิดล้อมอาคารอินเตอร์ลิงก์ ทาวเวอร์
การเคลื่อนไหวทางสังคม > หลังรัฐประหาร พ.ศ. 2549

ภายหลังเกิดการรัฐประหาร พ.ศ. 2549 ชูพงศ์ได้ให้สัมภาษณ์สื่อต่างประเทศกรณีการรัฐประหารเมื่อวันที่ 19 กันยายน พ.ศ. 2549 ซึ่งต่อมาได้ก่อตั้งวิทยุชุมชนคนรู้ใจ คลื่น 87.75 ร่วมกับไกรวัลย์ เกษมศิลป์ และยูนิตี้เรดิโอ เอฟเอ็ม 89.75 วิทยุชุมชนเพื่อความสมานฉันท์ของคนในชาติ ร่วมกับชินวัฒน์ ก็มีชื่อเป็นผู้ดำเนินรายการร่วมกับชินวัฒน์ หาบุญพาด จตุพร พรหมพันธุ์ และ ณัฐวุฒิ ใสยเกื้อ ซึ่งเมื่อวันที่ 16 พฤษภาคม พ.ศ. 2550 ทักษิณ ชินวัตร ไดโทรศัพท์มายังสถานีวิทยุชุมชนคนรู้ใจ ในรายการจิ้งจกคาบข่าว ซึ่งได้นำคำสัมภาษณ์ของทักษิณ ชินวัตรในรายการ ไปเผยแพร่ในเว็บ www.chupong.com โดยบนเว็บไซต์ได้จัดทำแบบฟอร์มให้ประชาชนร่วมลงชื่อเป็นมติปวงชนชาวไทย โดยเรียกร้อง 4 ข้อ คือ การปกครองระบอบประชาธิปไตยที่มีพระมหากษัตริย์เป็นประมุขแห่งรัฐ ต้องการรัฐบาลที่มาจากการเลือกตั้ง ไม่ยินยอมให้มีการทำรัฐประหาร และให้คณะมนตรีความมั่นคงแห่งชาติ และรัฐบาลสุรยุทธ์ จุลานนท์ จัดการเลือกตั้งภายในปี 2550
การเคลื่อนไหวทางสังคม > หลังรัฐประหาร พ.ศ. 2557

ชูพงศ์ ถี่ถ้วนมีชื่อในกลุ่มผู้ถูกเรียกให้ไปรายงานตัวต่อ คสช. และถูกออกหมายจับ ในฐานะผู้ที่ไม่ไปรายงานตัวคดีมาตรา 112 ซึ่งปัจจุบันชูพงศ์ ถี่ถ้วน ยังคงพักอาศัยอยู่ที่ฝรั่งเศส และจัดรายการออนไลน์ผ่านโลกออนไลน์อยู่บ่อยครั้ง ผ่านสถานี ชูพงศ์ เปลี่ยนระบอบ และในปี พ.ศ. 2560 ชูพงศ์ ถี่ถ้วน ได้ก่อตั้งพรรคไทยก้าวหน้า ซึ่งมีอุดมการณ์พรรคคือ การเปลี่ยนระบอบการปกครองจากระบอบราชาธิปไตย ให้เป็นระบอบประชาธิปไตย และมีหลักการปกครอง 5 ประการ คือ อำนาจสูงสุดเป็นของปวงชน เสรีภาพ เสมอภาค ยึดหลักกฎหมาย และการเลือกตั้ง
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
แหล่งข้อมูลอื่น

ชูพงศ์ ถี่ถ้วน ที่เฟซบุ๊ก
ช่องชูพงศ์ เปลี่ยนระบอบ ที่ ยูทูบ
ช่องหลวงตาชูพงศ์เปลี่ยนระบอบ ที่ ยูทูบ
ตำบลจะกง

| ตำบลจะกง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Chakong
ประเทศ: ไทย
จังหวัด: จังหวัดศรีสะเกษ
อำเภอ: อำเภอขุขันธ์
พื้นที่
 • ทั้งหมด: 75.03 ตร.กม. (28.97 ตร.ไมล์)
ประชากร (2555)
 • ทั้งหมด: 6,187 คน
 • ความหนาแน่น: 82.46 คน/ตร.กม. (213.6 คน/ตร.ไมล์)
รหัสไปรษณีย์ : 33140
รหัสภูมิศาสตร์: 330502
 ส่วนหนึ่งของสารานุกรมประเทศไทย
ตำบลจะกง เป็นตำบลหนึ่งในอำเภอขุขันธ์
ที่ตั้งและอาณาเขต

ตำบลจะกงตั้งอยู่ทางทิศเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับ ตำบลกฤษณา อำเภอขุขันธ์
ทิศตะวันออก ติดต่อกับ ตำบลดินแดง อำเภอไพรบึง
ทิศใต้ ติดต่อกับ ตำบลตะเคียน อำเภอขุขันธ์
ทิศตะวันตก ติดต่อกับ ตำบลดองกำเม็ด ตำบลหัวเสือ อำเภอขุขันธ์